VEGA og Live Nation præsenterer  **Taking Back Sunday i original besætning indtager VEGA**

*Søndag den 30. november er der hardcore emo-rock på programmet i i Lille VEGA, når Taking Back Sunday for første gang står på scenen i Danmark. Endda i bandets original besætning. Med sig har de nyt materiale fra albummet* Happiness Is*.*

**Ny passion**

I 2010 chokerede Taking Back Sunday sine fans ved at annoncere, at John Nolan (guitarist/co. vokalist) og bassisten Shaun Cooper vendte tilbage til gruppen. Det betød, at den originale besætning blev genetableret, som da bandet udgav debutalbummet *Tell All You Friends* 1999. Kort tid efter denne udmelding, søgte New Yorker bandet tilflugt i Texas for at skrive og indspille sammen med Eric Valentine (Good Charlotte, Lostprophets, Queens of the Stone Age), der tidligere producerede 2006-albummet *Louder Now*.

Resultatet udkom i 2011 og det selvbetitlede album, der ikke kun bød på en logisk stilændring, blev lyden af fem mand, der endnu engang skulle lære at være i en gruppe sammen. De brugte mere end tre år på at skrive, indspille og turnere sammen i det nye/originale line up, og passionen samt entusiasmen for det de skabte blev større og større.

**Nyt aktuelt album**

Gruppen udgav i marts måned i år deres sjette album, *Happiness Is,* hvor de har dykket ned i fortiden og bragt en gammel ven af bandet, produceren Mike Sapone (Brand New, Public Enemy) med i processen, for at bidrage til at forme deres fremtidige lyd.

**Det kommercielle gennembrud**

Det var bandets tredje album, førnævnte *Louder Now*, der gav dem deres kommercielle gennembrud. Albummet peakede som nr. 2 på Billboards top 200-chart, og solgte mere end 900.000 eksemplarer. Albummets første single var nummeret ”[MakeDamnSure](http://en.wikipedia.org/wiki/MakeDamnSure)”, og sangen "[Error Operator](http://www.youtube.com/watch?v=C1vFbepPGoM)" var med i filmen *Fantastic Four*.

Den New York-baserede kvintet er blevet kaldt et emo-band, der blander syd-californisk post-punk, nu-metal og old school-hardcore. Bandet selv vil ikke sættes i nogen genre-bås. De betragter sig selv som et rockband, præcis som de rockbands de selv ser op til. Så længe musikken ikke er begrænset af etiketter og der lyttes til den, kan folk kalde dem, hvad de vil.

Taking Back Sunday består i dag af vokalist Adam Lazzara, bassist Shaun Cooper, guitarist og backing vokalist John Nolan, trommeslager Mark O’Connell og guitarist Eddie Reyes, og de kan for første gang opleves i Danmark til efteråret.

**Fakta om koncerten**:

Taking Back Sunday (US)

Søndag den 30. november. kl. 20.00

Lille VEGA, Enghavevej 40, 1674 København V

Billetpris: 195 kr. + gebyr   
Billetsalget starter onsdag den 7. maj via VEGAs hjemmeside og billetnet.